Is-Segretarju Ġenerali tan-Nazzjonijiet Maqgħuda, Ban Ki-moon wissa li l-vjolenza settarja fir-Republika Ċentrali Afrikana tista’ twassal għall-qsim tal-pajjiz f’zewġ reġjuni – dak tal-Kristjani u dak tal-Misilmin.  Huwa talab lil Franza tibgħat aktar suldati biex jikkontrollaw is-sitwazzjoni. Sadanittant, Amnesty International qalet dalgħodu li l-Kristjani kienu qed iwettqu dak li jissejjaħ “tindif etniku” billi joqtlu kull musulman li jaraw – u s-suldati internazzjonali għaż-żamma tal-paċi mhux jirnexxielhom iżommuhom.